open-index/open-wikipedia-markdown huggingface dataset:
সিদ্ধেশ্বরী কালী মন্দির

**সিদ্ধেশ্বরী কালী মন্দির** বাংলাদেশের ঢাকার ১৪ সিদ্ধেশ্বরী লেনে অবস্থিত একটি হিন্দু মন্দির।

## ইতিহাস
সিদ্ধেশ্বরীর মন্দিরটি কখন ও কীভাবে প্রতিষ্ঠিত হয়েছিল তা সঠিকভাবে জানা যায় না। কিন্ত্তু উনিশ শতকের শেষের দিকে ও বিংশ শতকের শুরুর দিকে মন্দিরটি বিখ্যাত হয়।

জানা যায় যে "সিদ্ধেশ্বরী" নাম থেকে মন্দিরটির নামকরণ হয়। চাঁদ রায় নামের এক ব্যক্তি মন্দিরটি প্রতিষ্ঠা করেন বলে মনে করা হয়।

## স্থাপত্যশিল্প বিষয়ক তাৎপর্য
গঠনকৌশলের দিক দিয়ে সিদ্ধেশ্বরীর মন্দিরটি অত্যন্ত ঐতিহাসিক। মন্দিরটির কেন্দ্রে মা কালীর মূর্তি রয়েছে এবং সুন্দর স্তম্ভ দ্বারা মন্দিরটি সম্প্রসারণ করা হয়েছে।

## বর্তমান অবস্থা
এটি সরু রাস্তা এবং ঘনবসতিপূর্ণ অঞ্চলে অবস্থিত। সিদ্ধেশ্বরীর পাশে মালিবাগের কেন্দ্র অবস্থিত। মন্দিরের উঠোনে একটি "রক্তচন্দন" বৃক্ষ আছে। মন্দিরের কাছে ছিল একটি পুরাতন পুকুর এবং কয়েকটি পুরাতন মন্দির।

মন্দিরে বিভিন্ন উৎসবের আয়োজন করা হয়। শারোদীয় দূর্গাপুজার সময় বছরের পর বছর ধরে দেবীমার প্রতিমার সামনে দূর্গাপূজা হয়ে আসছে। জনগণ এখানে প্রতিবছর জাকজমকের সাথে দূর্গাপূজোর আয়োজন করে।বিজয়া দশমীতে পূজা করার পর হিন্দুরা দেবী মা এর মূর্তি পুকুরে বিসর্জন দেয়। এভাবে বছরজুড়ে চলে বিভিন্ন পূজা ও উৎসব।

## তথ্যসূত্র

## আরও পড়ুন
* মুনতাসীর মামুন, *ঢাকা স্মৃতি বিস্মৃতির নগরী*, মুনিরুল হক অনন্য কর্তৃক প্রকাশিত, পৃষ্ঠা ২৬৪-২৬৫, .

বিষয়শ্রেণী:বাংলাদেশের কালীমন্দির
বিষয়শ্রেণী:হিন্দু তীর্থ
বিষয়শ্রেণী:কালী মন্দির
বিষয়শ্রেণী:ঢাকা জেলার হিন্দু মন্দির
বিষয়শ্রেণী:১৯শ শতাব্দীর হিন্দু মন্দির
স্বামীবাগ মন্দির

**স্বামীবাগ মন্দির** বাংলাদেশের রাজধানী ঢাকায় অবস্থিত একটি প্রধান হিন্দু মন্দির। এখান বৈষ্ণব সম্প্রদায়ের **ইসকন** এর ব্যবস্থাপনাধীন অনেক মন্দির রয়েছে। প্রতি বছর  এখানকার  শ্রীশ্রী রাধা গোবিন্দ মন্দির হতে জগন্নাথের রথযাত্রা শুরু হয়ে ঢাকেশ্বরী জাতীয় মন্দিরে গিয়ে শেষ হয়।

## শিব মন্দির ও কালী মন্দির
স্বামীবাগে শ্রীশ্রী রাধা গোবিন্দ মন্দির মন্দিরের পাশাপাশি শিব মন্দির ও কালী মন্দির রয়েছে। এই দুই মন্দিরের প্রতিষ্ঠা ২১ বৈশাখ ১৮২৪ শকাব্দ, রবিবার কৃষ্ণ একাদশী (১৯০২ খ্রিস্টাব্দ) তে হয়েছিল।

## তথ্যসূত্র

বিষয়শ্রেণী:কৃষ্ণ মন্দির
বিষয়শ্রেণী:শিব মন্দির
বিষয়শ্রেণী:ঢাকা জেলার হিন্দু মন্দির
বিষয়শ্রেণী:২০শ শতাব্দীর হিন্দু মন্দির
বিষয়শ্রেণী:কালী মন্দির
সাতকরা

**সাতকরা** বা **সাতকড়া** (বৈজ্ঞানিক নাম: *Citrus macroptera*) হল **Rutaceae** পরিবারের সাইট্রাস গণের অন্তর্ভুক্ত লেবু জাতীয় ফলের গাছ। এটি সিলেট, মালয়েশিয়া এবং মেলানেশিয়ার একটি স্থানীয় ফল।

## বর্ণনা
সাতকরা বিশেষ ঘ্রাণযুক্ত লেবু জাতীয় এক প্রকার টক ফল, যা সব্জির আনুষঙ্গিক হিসেবে রান্নায় ব্যবহৃত হয়। সাইট্রাস গোত্রের অন্তর্ভুক্ত লেবুজাতীয় একটি ফল। লেবুগাছের মতো সাতকরার কাঁটাভরা গাছ ২০ থেকে ২৫ ফুট লম্বা হয়। ফাল্গুন মাসে ফুল আসে। জ্যৈষ্ঠ-আষাঢ়ে ফল হয়। কমলা চাষের মতো নিরবচ্ছিন্ন কোনো চাষপদ্ধতি না থাকায় সাতকরার উৎপাদন সংক্রান্ত কোনো পরিসংখ্যান কৃষি সম্প্রসারণ অধিদপ্তরে নেই। সিলেটে এর প্রচুর চাহিদার কারণে পার্শ্ববর্তী দেশ ভারতের আসাম ও মেঘালয় থেকেও সাতকরা আমদানি হয়।

## বিস্তৃতি
এই ফল ভারতের আসামের পাহাড়ি এলাকার ও পার্শ্ববর্তী এলাকার আদি ফল, যা বাংলাদেশের সিলেটের জৈন্তাপুর, গোয়াইনঘাটের জাফলং ছাড়াও এখানকার পাহাড়-টিলায় চাষ হয়।

## গুনাগুণ
সাতকরা একটি ভিটামিন সমৃদ্ধ ফল এবং এর পুষ্টিমান অনেক উন্নত। এতে রয়েছে প্রচুর পরিমাণে ভিটামিন সি, ক্যালসিয়াম ও ফসফরাস। এটি ওষধি হিসেবেও ব্যবহৃত হয়ে থাকে।

## ব্যবহার
### রান্নার কাজে
বাংলাদেশে, বিশেষ করে সিলেটে, এটিকে সবজি হিসাবে খাওয়া হয়। এটির মজ্জাটি টক-মিষ্টি স্বাদের কারণে সাধারণতফেলে দেওয়া হয়। ঘন বাহিরের অংশ ছোট ছোট টুকরো টুকরো করে কাটা হয় এবং (সবুজ বা পাকা) গরুর মাংস, মাটন এবং মাছের তরকারীতে দিয়ে রান্না করা হয়। রন্ধন এবং গ্রাহনের জন্য বাহিরের অংশটি প্রায়শই রোদে শুকানো হয়। ফলটি আচারেরও প্রাথমিক উপাদান হিসেবেও ব্যবহৃত হয়। এটি ব্রিটিশ বাংলাদেশী ফাস্টফুডের রেস্তোঁরাগুলিতে ডোনার কাবাবেও ব্যবহৃত হয়।

### সুগন্ধি
*C. macroptera var. annamensis* ফল বাংলাদেশ থেকে রফতানি করা হয়, এগুলির তেল সুগন্ধি শিল্পে ব্যবহৃত হয়।

## আরও দেখুন
*সাতকরার গরুর মাংস

## বহিঃসংযোগ
* USDA PLANTS profile 

## তথ্যসূত্র

বিষয়শ্রেণী:চিত্রুস
বিষয়শ্রেণী:সিলেট জেলা
বিষয়শ্রেণী:বাংলাদেশের ফল
বিষয়শ্রেণী:বাংলার ফল
বিষয়শ্রেণী:টক ফল
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:বাঙালি রন্ধনশৈলী
বিষয়শ্রেণী:বাংলাদেশী রন্ধনশৈলী
বিষয়শ্রেণী:বাংলাদেশের কৃষি
বিষয়শ্রেণী:ঔষধি উদ্ভিদ
বিষয়শ্রেণী:বাংলাদেশের অর্থনীতি
বিষয়শ্রেণী:এশিয়ার ঔষধি উদ্ভিদ
বিষয়শ্রেণী:সাইট্রাস
বিষয়শ্রেণী:সিলেটি রন্ধনশৈলী
বড় কালী বাড়ি মন্দির

থাম্ব|বড় কালী বাড়ি মন্দিরে দেবী কালীর মূর্তি।
**বড় কালী বাড়ি মন্দির** বাংলাদেশের ময়মনসিংহ জেলার অন্যতম পুরনো হিন্দু মন্দির। হিন্দু দেবতা কালীর উদ্দেশ্যে মন্দিরটি নিবেদিত।

এই মন্দিরের মূল উৎসব হল কালীপূজা, যা প্রতি বছর পালিত হয়। মন্দিরটি শহরের কেন্দ্রস্থল থেকে ১০ মিনিট দূরে রিক্সাপুলে অবস্থিত। হিন্দু ভক্তরা সকাল থেকে রাত পর্যন্ত এই মন্দিরে দর্শন করতে পারেন। প্রতিদিনের পূজা সাধারণত সূর্যাস্তের পরে শুরু হয়। কালী মন্দিরের কাছে বিভিন্ন ধরনের মিষ্টি কেনার জন্য পাওয়া যায়।এছাড়া ময়মনসিংহের অন্যান্য গুরুত্বপূর্ণ হিন্দু মন্দির হল শহরের প্রাণকেন্দ্রে দুর্গা বাড়ি এবং থানা ঘাটে শিব মন্দির।

## তথ্যসূত্র

বিষয়শ্রেণী:বাংলাদেশের কালীমন্দির
বিষয়শ্রেণী:হিন্দু তীর্থ
বিষয়শ্রেণী:ময়মনসিংহ জেলার হিন্দু মন্দির
পুঠিয়া মন্দির চত্বর

বাংলাদেশের রাজশাহী বিভাগের পুঠিয়া উপজেলায় কয়েকটি উল্লেখযোগ্য পুরনো হিন্দু মন্দির নিয়ে **পুঠিয়া মন্দির চত্বর**। রাজশাহী শহরের ২৩ কিলোমিটার পূর্বে অবস্থিত এখানে বাংলাদেশের সবচেয়ে বেশি সংখ্যক ঐতিহাসিক মন্দির রয়েছে। রাজশাহীর বিখ্যাত জনহিতৈষী পুঠিয়া রাজ পরিবারের হিন্দু জমিদার রাজাদের দ্বারা মন্দিরগুলো প্রতিষ্ঠিত হয়েছিল।

মন্দিরগুলোর বেশ কয়েকটি টেরাকোটা সংবলিত এবং এগুলোর স্থাপত্য জোড় বাংলা স্থাপত্য রীতির সদৃশ। তবে এতে অন্যান্য স্থাপত্য রীতির মিশেল ঘটেছে। পুঠিয়ার রাজবাড়িটি ইন্দো-সারাসেনিক স্থাপত্য রীতি অনুসারে নির্মিত। এই রীতিতে গতানুগতিক হিন্দু স্থাপত্য রীতির সাথে রেনেসাঁস যুগের ইউরোপীয় স্থাপত্যের সংযোগ ঘটেছে। পুঠিয়ার মন্দিরগুলো একটি বিশালাকার লেক বা জলাধারের চারপাশজুড়ে নির্মিত। মন্দিরগুলোর মাঝে একটি সবুজ চত্বরও রয়েছে। 
রাজা পিতাম্বর ছিলেন পুঠিয়া জমিদার বংশের প্রতিষ্ঠাতা। তবে প্রাচীন এই এলাকার অধিপতি ছিলেন লস্করী খান। লস্করী খান সম্রাট আকবরের শাসনামলে বিদ্রোহী হয়ে উঠলে সেনাপতি মানসিংহ শাসনভার পিতাম্বরের হাতে তুলে দেন। ব্রিটিশ-বাংলার দ্বিতীয় বৃহত্তম জমিদারী ছিল এই পুঠিয়া রাজবংশের। সম্পদের দিক থেকে তারা ছিল ব্রিটিশ-বাংলার সবচেয়ে ধনী। ভারত স্বাধীন হলে তৎকালীন পাকিস্তান সরকার জমিদারি প্রথা বিলুপ্ত করে এবং জমিদারির সব সম্পত্তি বাজেয়াপ্ত করে। পুঠিয়া রাজবংশ তখন ভারতে স্থানান্তরিত হয়।
## মন্দিরগুলোর তালিকা
পুঠিয়া মন্দির চত্বরে মোট ১৩টি মন্দির রয়েছে। 

## গ্যালারি

File:Shiva temple at Puthia 02.JPG|পুঠিয়ার শিব মন্দির
File:Shiva_Temple,_Puthia,_Rajshahi_NK_(2).jpg|পুঠিয়ার শিব মন্দির
File:Bara Ahnik Mandir at Puthia.JPG|বড় আহ্ণিক মন্দির
File:Pancharatna Gobinda Temple at Puthia.JPG|পঞ্চরত্ন গোবিন্দ মন্দির
File:Palace at Puthia, Rajshahi.JPG|পুঠিয়া রাজবাড়ি
File:Dol Mandir at Puthia.JPG|দোল মন্দির 


## তথ্যসূত্র

## বহিঃসংযোগ
* পুঠিয়ার মন্দিরসমূহ - রাজশাহী জেলা প্রশাসনের ওয়েবসাইট
* Temples of Puthia

বিষয়শ্রেণী:পুঠিয়া মন্দির চত্বর


বিষয়শ্রেণী:হিন্দু তীর্থ
হিন্দু মন্দির
বিষয়শ্রেণী:রাজশাহী জেলার প্রত্নতাত্ত্বিক স্থাপনা
বিশ্বনাথ মন্দির

হিন্দু দেবতা শিবের উদ্দেশ্যে নিবেদিত **বিশ্বনাথ মন্দির** বাংলাদেশের ময়মনসিংহ জেলার একটি হিন্দু মন্দির। এটি জেলার প্রসিদ্ধ মন্দিরসমূহের মধ্যে অন্যতম।

## তথ্যসূত্র

বিষয়শ্রেণী:ময়মনসিংহ জেলার হিন্দু মন্দির
বিষয়শ্রেণী:ময়মনসিংহ বিভাগের ভবন ও স্থাপনা
জয় কালী মন্দির

[thumb|300px|পুরনো ঢাকার জয় কালী মন্দিরের অভ্যন্তরে [কালী দেবীর মূর্তি]]
**জয় কালী মন্দির** ঢাকার ঠাটারী বাজার ও ওয়ারীর মধ্যবর্তী স্থানে মন্দিরের নামে নামকরণকৃত ২৪ জয় কালী মন্দির স্ট্রিটে অবস্থিত। কালী দেবীর উদ্দেশ্যে নিবেদিত এটি একটি হিন্দু মন্দির। সকল বয়সের হিন্দু ধর্মাবলম্বীরা কালী দেবীর পুজো দিতে এখানে আসেন।

## ইতিহাস
১৫৯৩ সালে এই মন্দিরটি তৈরি করেন শ্রী তুলসী নারায়ণ ঘোষ এবং শ্রী নব নারায়ণ ঘোষ।

## তথ্যসূত্র

বিষয়শ্রেণী:বাংলাদেশের কালীমন্দির
বিষয়শ্রেণী:হিন্দু তীর্থ
বিষয়শ্রেণী:কালী মন্দির
বিষয়শ্রেণী:ঢাকা জেলার হিন্দু মন্দির
বিষয়শ্রেণী:১৬শ শতাব্দীর হিন্দু মন্দির
লালমাই চন্ডী মন্দির

থাম্ব|লালমাই চন্ডী মন্দির
**লালমাই চন্ডী মন্দির বা চন্ডীমূড়া মন্দির** বাংলাদেশের কুমিল্লা শহরের লালমাই পাহাড়ের চূড়ায় অবস্থিত একটি প্রাচীন হিন্দু মন্দির।মন্দিরটি কালী দেবীর উদ্দেশ্যে নিবেদিত। নিকটবর্তী স্থানে মহেশ্বর শিবের উদ্দেশ্যে নিবেদিত একটি মন্দির রয়েছে।

## ইতিহাস
দেবী চন্ডী যখন শম্ভ নিশম্ভ নামক দুই অসুরের সাথে যুদ্ধ করছিলেন তখন বেশ কিছু অসুর জঙ্গলে ঘেরা এই জায়গায় পালিয়ে আসে। দেবী তখন এখানে অসুরদের বধ করেন। দেবীর দেহতাপের ফলে পাহাড়ের মাটির রঙ লাল হয়। ফলে এই পাহাড়ের নাম লালমাই পাহাড় হয়। 

হনুমান যখন গন্ধমাদন পর্বতকে তার জায়গায় ফেরত রাখতে যাচ্ছিলেন । তখন কুমিল্লার কাছে লমলম সাগরের উপর দিয়ে যেতে যেতে  সাগরের রূপ দেখে তিনি আনমনা হয়ে গেলে পর্বতের একটি ক্ষুদ্র অংশ লালমাই পাহাড়ের জায়গায় এসে পড়ে। ফলে লালমাই পাহাড়ের সৃষ্টি হয়। পাহাড়ের নিচে লমলম নদী আছে।একে লমলম সাগর বলা হয় । 

মহারাজা দেবখড়গ তার রাণী প্রভাবতীর ইচ্ছাতে এই মন্দির ও একটি শিব মন্দির তৈরি করেন। তিনি নিজে বৌদ্ধ ও তার রাণী হিন্দু ছিলেন। নিজে বৌদ্ধ হয়েও তিনি মা চন্ডীর উপাসনা করতেন। এরপর সময়ের সাথে সাথে মন্দির দুটি হারিয়ে যায়। ত্রিপুরার যুবরাজ চম্পক রায় দেওয়ানের ভগ্নি দ্বিতীয়া দেবী এই মন্দিরের পুনঃনির্মাণ করেন । তিনি পাহড়ের দক্ষিণ-পূর্বে একটি দিঘী খনন করেন। যার নাম দূতিয়ার দীঘি । মুক্তিযুদ্ধের পরে ১৯৭২ সালে মন্দিরের সেবায়েত শ্রীমৎ আত্মানন্দ গিরি মহারাজ স্বপ্নে মন্দির দুটির কথা জানতে পারেন। তিনি মন্দির দুটিকে উদ্ধার করে সংস্কার করেন।

## তথ্যসূত্র

বিষয়শ্রেণী:বাংলাদেশের কালীমন্দির
বিষয়শ্রেণী:হিন্দু তীর্থ
বিষয়শ্রেণী:কুমিল্লা জেলার হিন্দু মন্দির
বিষয়শ্রেণী:কুমিল্লা
ফুরিয়ে রূপান্তর

থাম্ব|সময় অনুযায়ী ফুরিয়ে রূপান্তরের কম্পাঙ্ক
**ফুরিয়ে রূপান্তর** () এর নাম রাখা হয়েছে বিখ্যাত ফরাসি বিজ্ঞানী ইয়োসেফ ফুরিয়ের নামানুসারে। পদার্থবিজ্ঞান এবং প্রকৌশলে এর অনেক প্রয়োগ রয়েছে। সাধারণভাবে বলা যায়, ফুরিয়ে রূপান্তর সময়ের ফাংশনকে কম্পাঙ্কের ফাংশনে রূপান্তরিত করে, যেখানে কম্পাঙ্কের ফাংশনটিকে সেকেন্ড প্রতি সাইকেল বা রেডিয়ান প্রতি সেকেন্ড এককে প্রকাশ করা হয়। রূপান্তরিত ফাংশনটিকে বলা হয় পুরনোটির ফুরিয়ে রূপান্তর বা কম্পাঙ্ক বর্ণালী (frequency spectrum)। ফুরিয়ে রূপান্তর একটি প্রত্যাবর্তী প্রক্রিয়া, অর্থাৎ ফুরিয়ে প্রত্যাবর্তন উপপাদ্য (Fourier inversion theorem) অনুসারে কম্পাঙ্ক বর্ণালি থেকে সরাসরি আবার সময়ের ফাংশনটি পুনরুদ্ধার করা যায়। সময়ের ফাংশনকে কাল-ডোমেইন রূপ, এবং কম্পাঙ্কের ফাংশনকে কম্পাঙ্ক-ডোমেইন রূপ বলা হয়। এরা আসলে একই ফাংশনের কাল-ডোমেইন ও কম্পাঙ্ক-ডোমেইন রূপ।

অধিকাংশ ক্ষেত্রে ফাংশনটি বাস্তব সংখ্যার হয় এবং তার ফুরিয়ে রূপান্তর করে একটি জটিল সংখ্যাবিশিষ্ট ফাংশন পাওয়া যায়। ফুরিয়ে রূপান্তরটি প্রকৃত ফাংশনের যেকোন একটি কম্পাঙ্ক উপাদানের বিস্তার ও দশা দুটোই প্রকাশ করতে পারে। ফুরিয়ে রূপান্তর দ্বারা অপারেশনটি এবং অপারেশনের পর পাওয়া নতুন জটিল ফাংশন দুটোকেই বোঝানো হয়।

ফাংশনটি যদি পর্যাবৃত্ত হয়, তাহলে ফুরিয়ে রূপান্তরকে সরলীকরণ করা যায়। এক্ষেত্রে ফাংশনটির কিছু জটিল বিস্তার পরিমাপ করলেই ফুরিয়ে রূপান্তর পাওয়া যায়। এই জটিল বিস্তারগুলোকে ফুরিয়ে ধারার সহগ (Fourier series coefficients) বলা হয়। কাল-ডোমেইন সংকেতকে সরাসরি ফুরিয়ে রূপান্তর করলে অবিচ্ছিন্ন ফুরিয়ে রূপান্তর পাওয়া যায়। কিন্তু কম্পিউটারের জায়গা বাচানোর জন্য সাধারণত কাল-ডোমেইন সংকেতকে একটি নির্দিষ্ট কাল অন্তর অন্তর স্যাম্পল করা হয়। স্যাম্পল করার পর ফাংশনটিকে ফুরিয়ে রূপান্তর করলেও আসল অবিচ্ছিন্ন ফুরিয়ে রূপান্তরের একটা সংস্করণ উদ্ধার করা সম্ভব। এটাকে বলা হয় কাল-বিচ্ছিন্ন ফুরিয়ে রূপান্তর (Discrete-time Fourier transform)।

## সংজ্ঞা
সমাকলনযোগ্য কোন ফাংশন, f: \mathbb{R} \to \mathbb{C} এর ফুরিয়ে রূপান্তর, \hat{f} এর সংজ্ঞা অনেকভাবে দেয়া যায়, অনেকভাবে দেয়ার রীতিও রয়েছে। এই নিবন্ধে যে সংজ্ঞাটি ব্যবহার করা হবে তা হলো:

:\hat{f}(\xi) = \int_{-\infty}^{\infty} f(x)\ e^{- 2\pi i x \xi}\,dx, &nbsp; প্রতিটি বাস্তব সংখ্যা ξ এর জন্য.

যেখানে স্বাধীন চলক *x* সময় বোঝায় যার একক সেকেন্ড, রূপান্তর চলক ξ কম্পাঙ্ক বোঝায় যার একক হার্জ। উপযুক্ত পরিস্থিতি থাকলে বিপরীত ফুরিয়ে রূপান্তরের মাধ্যমে মূল ফাংশনটিকে আবার এভাবে লেখা যায়:

:f(x) = \int_{-\infty}^{\infty} \hat{f}(\xi)\ e^{2 \pi i \xi x}\,d\xi,  &nbsp; প্রতিটি বাস্তব সংখ্যা *x* এর জন্য

মূল ফাংশনকে তার ফুরিয়ে রূপান্তর থেকে যে পুনরুদ্ধার করা যায় এটাকে বলা হয় ফুরিয়ে প্রত্যাবর্তন উপপাদ্য। ইয়োসেফ ফুরিয়ে তার তাপীয় তত্ত্বের মাধ্যমে এই উপপাদ্য প্রথম প্রণয়ন করেছিলেন । অবশ্য আধুনিক দৃষ্টিকোণ থেকে এই উপপাদ্যের প্রকৃত প্রমাণ যাকে বলা যায় তা অনেক পরে এসেছে । ƒ and ƒ̂, ফাংশন দুটিকে অনেক সময় ফুরিয়ে সমাকলন জোড় বা ফুরিয়ে রূপান্তর জোড় বলা হয়। ফুরিয়ে রূপান্তর প্রকাশের অন্যান্য নিয়ম আছে যা নিচে আলোচিত হবে। উল্লেখ্য ইউক্লিডীয় স্থানে ফুরিয়ে রূপান্তরের ক্ষেত্রে অনেক সময় *x* চলক দ্বারা অবস্থান এবং ξ চলক দ্বারা ভরবেগ বোঝানো হয়।

## তথ্যসূত্র

* 
* 
* .
* .
* .
* .
* 
* 
* 
* .
* .
* .
* .
* 
* 
* 
* 
* 
* .
* .
* .
* .
* .
* .
* .
* .
* .

বিষয়শ্রেণী:ফুরিয়ে বিশ্লেষণ
বিষয়শ্রেণী:গাণিতিক পদার্থবিজ্ঞান
কালিয়া জীউ মন্দির

thumb|250px|কালিয়া জীউ মন্দির
**কালিয়া জীউ মন্দির** কৃষ্ণের উদ্দেশ্যে নিবেদিত বাংলাদেশের দিনাজপুর শহরে অবস্থিত একটি মন্দির। দিনাজপুর রাজবাড়ির পশ্চিমে মন্দিরটির অবস্থান।

দিনাজপুর রাজবাড়িতে দুর্গা মন্দিরের উত্তর দিকে ঠাকুরবাড়ি মহলে কালিয়াজিউ মন্দির অবস্থিত। এই মন্দিরটি ১৭০০ শতকে নির্মিত । জন্মাষ্টমীর দুদিন আগে ষষ্ঠীতে কান্তজিউ মন্দিরের রুক্মিণীকান্ত বিগ্রহকে এই মন্দিরে নিয়ে আসা হয়। অতীতে ময়ূরপঙ্খী নৌকায় চড়ে ঢেপা নদী হয়ে সড়কপথে পদব্রজে চতুর্দোলায় জাঁকজমকপূর্ণ শোভাযাত্রা করে বিগ্রহ আনা হত। বর্তমানে এই প্রথা প্রচলিত থাকলেও সেই বিশেষ ময়ূরপঙ্খী নৌকার কোনও অস্তিত্ব নেই। দুর্গাপুজোর সময় ভক্তহৃদয় রাজবাড়িতেই কান্তজিউ বিগ্রহ দর্শন করতে পারে। প্রথানুযায়ী এই বিগ্রহকে তিনমাস রাজবাড়িতে রেখে রাসপূর্ণিমার দুইদিন পূর্বে ত্রয়োদশী তিথিতে পুনরায় পদব্রজে চতুর্দোলায় জাঁকজমকপূর্ণ শোভাযাত্রা করে কান্তজিউ মন্দিরে ফিরিয়ে নিয়ে যাওয়া হয়। দুর্গাপুজোর কয়েকদিন দেবী দুর্গার পাশাপাশি দেবী চামুণ্ডা, কালিয়াজিউ বিগ্রহ ও কান্তজিউ বিগ্রহকে দুপুরে বিভিন্ন প্রকারের ফল, লুচি-পুড়ি, ছানা-ক্ষীর, দধি-মাখন-সন্দেশ, মিষ্টি-মিষ্টান্ন এবং রাতে নানাপ্রকারের ব্যঞ্জনাদিসহ অন্ন ও ঘৃতান্ন ভোগ দেওয়া হত। অন্নভোগ তৈরি করা হতো সুগন্ধি কাটারিভোগ আতপ-চাল দিয়ে। এরপর এসব ভোগ পরিবেশিত হতো কাঁসার থালা-বাটিতে। সঙ্গে রূপা ও কাঁসার গ্লাসে পরিবেশন করা হত জল। প্রতিদিনের ভোগের প্রসাদ মহারাজা-মহারানি ও রাজকুমার-রাজকুমারীদের নিকটে পাঠানো হত। প্রতিমা-বিগ্রহাদির ভোগরাগের পর উপস্থিত সাধারণ ভক্ত-দর্শনার্থীরা ছাউনিযুক্ত সারি-সারি ঘরগুলোতে অবস্থান করে ভোগের প্রসাদ ও চরণামৃতের স্বাদ নিতে।
## তথ্যসূত্র

## বহিঃসংযোগ

বিষয়শ্রেণী:কৃষ্ণ মন্দির
বিষয়শ্রেণী:দিনাজপুর জেলার হিন্দু মন্দির
লক্ষ্মী নারায়ণ মন্দির, ঢাকা

thumb|মন্দিরের অভ্যন্তরভাগ
thumb|লক্ষ্মী নারায়ণ মন্দিরের বহির্ভাগ
**লক্ষ্মী নারায়ণ মন্দির** হিন্দু সম্পদের দেবী লক্ষ্মীর উদ্দেশ্যে নিবেদিত একটি হিন্দু মন্দির। বাংলাদেশের ঢাকার ৩২ নবাবপুরে এটি অবস্থিত।

মন্দিরটি প্রায় ৩০০ বছরের পুরনো। এটি ১০৫৬ বঙ্গাব্দে প্রতিষ্ঠিত হয়েছিল।

পুরো মন্দিরটিতে হিন্দু পৌরাণিক কাহিনীর দৃশ্যগুলি খোদাই করে সাজানো হয়েছে। এই মন্দিরের সীমানার ভিতরে একটি ব্যক্তিগত বাড়ি আছে। মন্দিরটি আজকাল ব্যক্তিগত মন্দির হিসেবে ব্যবহৃত হয়। এটি মূলত একটি দোতলা মন্দির। এই প্রাচীন মন্দিরটির কোনও চূড়া নেই। পুরো মন্দিরটি প্লাস্টার দিয়ে তৈরি এবং বাইরে থেকে দৃশ্যমান। মন্দিরের টালিওয়ালা দেওয়ালে হিন্দু দেবদেবীর ছবি অঙ্কিত রয়েছে। মন্দিরের মূর্তিগুলি জয়পুর থেকে আনা মার্বেলে তৈরি। মন্দিরের প্রবেশদ্বার একটি স্বাগত জানানো লেখা  একটি পাথরে খোদাই করা আছে। মন্দিরের অন্য গেটে একটি ঘণ্টা আছে। মন্দিরে প্রবেশের আগে এবং মন্দির থেকে বের হবার সময় ঘণ্টা বাজানো একটি রীতি।

## তথ্যসূত্র

বিষয়শ্রেণী:হিন্দু তীর্থ
বিষয়শ্রেণী:বিষ্ণু মন্দির
বিষয়শ্রেণী:লক্ষ্মী মন্দির
বিষয়শ্রেণী:ঢাকা জেলার হিন্দু মন্দির
বিষয়শ্রেণী:১৭শ শতাব্দীর হিন্দু মন্দির
বিষয়শ্রেণী:১৮শ শতাব্দীর হিন্দু মন্দির
রকিবুল হাসান (দ্ব্যর্থতা নিরসন)

* রকিবুল হাসান (ক্রিকেটার, জন্ম ১৯৫৩) - বাংলাদেশের সাবেক ক্রিকেটার। ১৯৭৯ আইসিসি ট্রফি আন্তর্জাতিক ক্রিকেট প্রতিযোগিতাতে বাংলাদেশ জাতীয় দলের অধিনায়ক ছিলেন। 
* রকিবুল হাসান (ক্রিকেটার, জন্ম ১৯৮৭) - বাংলাদেশের বর্তমান ক্রিকেটার।
*রকিবুল হাসান (ক্রিকেটার, জন্ম ১৯৮৮) - বাংলাদেশের বর্তমান ক্রিকেটার।
*রকিবুল হাসান (ক্রিকেটার, জন্ম ২০০২) - বাংলাদেশের বর্তমান ক্রিকেটার।
করিন্থিয়ান্স পাউলিস্তা স্পোর্ট ক্লাব

**করিন্থিয়ান্স পাউলিস্তা স্পোর্ট ক্লাব** (; ; ব্রাজিলের অত্যন্ত জনপ্রিয় ফুটবল ক্লাব। সচরাচর এটি **তিমাও** () বা (), **করিঙ্গাও** () কিংবা **করিন্থিয়ান্স** নামেই বিশ্বব্যাপী পরিচিত। দলটি ২০১২ সালের ফিফা ক্লাব বিশ্বকাপ জয় করে। সাও পাউলোভিত্তিক বহুক্রীড়ায় অংশগ্রহণকারী দলটি রাজ্য বিভাগে ক্যাম্পিওনাতো পাউলিস্তা এবং ব্রাজিলের শীর্ষ জাতীয় লীগ ক্যাম্পিওনাতো ব্রাজিলিইরোতে নিয়মিতভাবে অংশগ্রহণ করে। করিন্থিয়ান্স শীর্ষস্থানীয় ব্রাজিলের ফুটবল ক্লাবের সমন্বয়ে গড়া ক্লাব দোস ১৩-এর প্রতিষ্ঠাকালীন সদস্য।

## ইতিহাস
১৯১০ সালে প্রতিষ্ঠিত এ ক্লাবটি বেশ কয়েকবার তাদের ডাক নাম পরিবর্তন করেছে। তন্মধ্যে - *তিমাও* (অর্থ - বড় দল) নামটি সবিশেষ উল্লেখযোগ্য যা ব্রাজিলে তাদের জনপ্রিয়তার নিদর্শন বহন করে আসছে। ২০০৪ থেকে ২০০৭ সালের মধ্যে গবেষণা প্রতিষ্ঠান *আইবোপ*, *ডাটা ফোহা* এবং *সিএনটি/সেন্সাস* নামীয় তিনটি পৃথক জনমত জরীপ কার্য পরিচালনা করে। ফলাফলে দেখা গেছে যে, ১৩.২% থেকে ১৪% ব্রাজিলীয় জনগোষ্ঠী করিন্থিয়ান্সকে পছন্দ করে। জনসংখ্যার আকারে তা আনুমানিক ২৪ থেকে ২৬ মিলিয়ন সমর্থক এ দলের পক্ষে গেছে। *গ্যাভিওজ ডা ফায়েল*, *ক্যামিসা ১২*, *কোরিঙ্গাও চপ*, *প্যাভিলহাও ৯* এবং *এস্তোপিম ডা ফায়েল* নামে অনেকগুলো করিন্থিয়ান্স সমর্থকগোষ্ঠী গড়ে উঠেছে।

করিন্থিয়ান্স ক্লাবটি এ মুহুর্তে ব্রাজিলের সর্বাপেক্ষা ধনী দল হিসেবে স্বীকৃত। ২০১১ সালে তাদের বার্ষিক আয় R$২৯৩ মিলিয়ন ব্রাজিলীয় রিয়াল (€১১৮ মিলিয়ন ইউরো / $১৪৫ মিলিয়ন ডলার)। দেশের সর্বাপেক্ষা দামী ক্লাব হিসেবে ২০১২ সালে আয় করেছিল R$১.০০৫ বিলিয়ন ব্রাজিলীয় রিয়াল (€৪০৪ মিলিয়ন ইউরো / $৪৯৬ মিলিয়ন ডলার)।

তিমাও'রা তাদের নিজ খেলাগুলো প্যাকেইম্বুতে খেলে থাকে। এ মাঠে সর্বোচ্চ ৪০,১৯৯ জন দর্শকের অংশগ্রহণের রেকর্ড ধারণ করা হয়েছে। ২০১৩ সালে নিজস্ব মাঠ এরিনা করিন্থিয়াসে খেলবে। এতে দর্শক সংখ্যার ধারণ ক্ষমতা থাকবে ৪৮,০০০।

সাদা শার্ট, কালো প্যান্ট এবং সাদা মোজা সহযোগে ১৯২০ সাল থেকে মাঠে নামছে। নাইকি তাদের পোশাক প্রস্তুতকারক প্রতিষ্ঠান।

## সাফল্যগাঁথা
প্রাদেশিক চ্যাম্পিয়নশীপে তারা রেকর্ডসংখ্যক ২৬বার জয়ী হয়। ক্যাম্পিওনাতো ব্রাসিলেইরো সিরি এ প্রতিযোগিতায় ৫বার বিজয়ী হয়েছিল। তন্মধ্যে ১৯৯৮/৯৯ মৌসুমে ডাবল এবং কোপা দো ব্রাসিল ৩বার জয় করে। বর্তমানে করিন্থিয়ান্স ২০১২ সালের কোপা লিবারতাদোরেজ এবং ফিফা ক্লাব বিশ্বকাপ জয় করে। দলটি ২০০০ সালে নিজ মাঠে অনুষ্ঠিত ফিফা ক্লাব বিশ্বকাপের উদ্বোধনী প্রতিযোগিতায় চ্যাম্পিয়ন হয়েছিল।

এছাড়াও, দলটি ২০০০ সালের কোপা লিবারতাদোরেজের সেমি-ফাইনাল, ২০০৫ সালে কোপা সুদামেরিকানার কোয়ার্টার ফাইনাল এবং ১৯৯৪ সালে কোপা কনমেবলের সেমি-ফাইনাল পর্বে উঠেছিল।

## তথ্যসূত্র

## বহিঃসংযোগ

*  , , 
* Acervo SCCP – all matches and history of Corinthians
* Committee for Preservation of Corinthians' Memories 
* FIFA Home Page 
* Book – Top 10 Idols


বিষয়শ্রেণী:ব্রাজিলের ফুটবল ক্লাব
বিষয়শ্রেণী:ফিফা ক্লাব বিশ্বকাপ বিজয়ী ক্লাব
বিষয়শ্রেণী:১৯১০-এ প্রতিষ্ঠিত ফুটবল ক্লাব
বিষয়শ্রেণী:১৯১০-এ ব্রাজিলে প্রতিষ্ঠিত
সিহাহ সিত্তাহ

**সিহাহ সিত্তাহ** বা **কুতুবুস সিত্তাহ** () হাদিসের প্রধান ছয়টি গ্রন্থকে একত্রিতভাবে বলা হয়ে থাকে। *কুতুব আল সিত্তাহ* দ্বারা ছয়টি গ্রন্থ এবং *সিহাহ সিত্তাহ* দ্বারা **"নির্ভুল ছয়"** বোঝানো হয়। এই গ্রন্থগুলো ইসলাম ধর্মের প্রচারক হযরত মুহাম্মাদ (সাল্লাল্লাহু আলাইহি ওয়াসাল্লাম) ইবনে আব্দুল্লাহ  - এর মৃত্যুর ২০০ বছর পর সংগৃহিত হয়েছে ছয়জন সংগ্রহকারীর দ্বারা। ১১শ শতাব্দীতে ইবনে আল-কায়সারনী তাদের প্রথম আনুষ্ঠানিকভাবে দলবদ্ধ ও সংজ্ঞায়িত করেন, যিনি সুনান ইবনে মাজাহকে এই তালিকায় যুক্ত করেন।

## গ্রন্থসমূহ
সুন্নী ইসলাম মতে সিহাহ সিত্তাহ-এর অন্তর্ভুক্ত গ্রন্থগুলো ধর্মীয় কারণে খুবই গুরুত্বপূর্ণ। নির্ভরযোগ্যতার বিচারে এগুলোর ধারাবাহিকতা হলো:

# সহীহ বুখারী, সংগ্রাহক: ইমাম বুখারী (মৃ. ৮৭০), অন্তর্ভুক্তি সংখ্যা: ৭২৭৫ টি হাদীস
# সহীহ মুসলিম, সংগ্রাহক: মুসলিম বিন হাজ্জাজ (মৃ. ৮৭৫), অন্তর্ভুক্তি সংখ্যা: ৯২০০ টি হাদীস
# সুনানে নাসাই, সংগ্রাহক: ইমাম নাসাই (মৃ. ৯১৫), অন্তর্ভুক্তি সংখ্যা: ৫৭৫৮ টি হাদীস
# সুনানে আবু দাউদ, সংগ্রাহক: আবু দাউদ (মৃ. ৮৮৮), অন্তর্ভুক্তি সংখ্যা: ৫১৮৪ টি হাদীস
# সুনানে আল-তিরমিজী, সংগ্রাহক: মুহাম্মদ ইবনে ঈসা আত-তিরমিজি (মৃ. ৮৯২), অন্তর্ভুক্তি সংখ্যা: ৩৬০৮ টি হাদীস
# সুনানে ইবনে মাজাহ, সংগ্রাহক: ইবনে মাজাহ (মৃ. ৮৮৭), অন্তর্ভুক্তি সংখ্যা: ৪৩৪১ টি হাদীস

প্রথম দুটি গ্রন্থকে তাদের নির্ভরযোগ্যতার জন্য "সহীহ গ্রন্থ" বলে নির্দেশ করা হয়।

## সংগ্রাহকবৃন্দ
*ক্যামব্রিজ হিস্টোরী অফ ইরান" (Cambridge History of Iran) অনুসারে:* *সুন্নি হাদীস সংকলন কারী সকল সংগ্রাহকই ছিলেন ইরানের অধিবাসী। তারা হলেন:*

# মুহাম্মাদ ইবনে ইসমাইল আল-মুহাম্মাদ আল-বুখারী; তিনি সহীহ বুখারী গ্রন্থের সংগ্রাহক, যা তিনি ষোল বছর ধরে সংকলন করেছেন। সাধারণভাবে বলা হয়ে থাকে যে, বুখারী বলেছেন, তিনি নামাজ না পড়ে ও চূড়ান্তভাবে নিশ্চিত না হয়ে কোন হাদীস লিপিবদ্ধ করেননি। ইমাম বুখারী সমরকন্দ-এর নিকটে ৮৬৯-৭০ সালে মৃত্যুবরণ করেন।
# মুসলিম ইবনে আল-হাজ্জাজ; তিনি সহীহ মুসলিম গ্রন্থের সংগ্রাহক, যা নির্ভরযোগ্যতার দিক থেকে সহীহ বুখারী গ্রন্থের পরই অবস্থান করে। ইমাম মুসলিম নিশাপুর-এ ৮৭৪-৭৫ সালে মৃত্যুবরণ করেন।
# আবু দাউদ সুলাইমান ইবনে আসহাত আল-সিজিস্তানি, আরবীয় বংশোদ্ভূত পারসীয়ান, মৃত্যু ৮৮৮-৮৯।
# মুহাম্মাদ ইবনে ইসা আল-তিরমিজি, তিনি জামি' আত-তিরমিজি গ্রন্থের সংগ্রাহক। তিনি ইমাম বুখারীর ছাত্র ছিলেন ও ৮৯২-৩ -এ মৃত্যুবরণ করেন।
# আবু আবদ আল-রহমান আল-নাসায়ী, তিনি সুনানে নাসাই গ্রন্থের সংগ্রাহক। তিনি খোরাসান-এর অধিবাসী ও ৯১৫-১৬-এ মৃত্যুবরণ করেন।
# ইবনে মাজাহ আল-কুয়াজুইনী, তিনি সুনান-এ-ইবনে মাজাহ গ্রন্থের সংগ্রাহক। তিনি ৮৮৬-৭-এ মৃত্যুবরণ করেন।

## তথ্যসূত্র

বিষয়শ্রেণী:হাদিস
বিষয়শ্রেণী:সুন্নি ইসলাম
বিষয়শ্রেণী:হাদিস সংকলন
বিষয়শ্রেণী:সুন্নি সাহিত্য
সুনানে ইবনে মাজাহ

**সুনান-এ-ইবনে মাজাহ** () হাদীস বিষয়ক প্রধান ছয়টি গ্রন্থের বা সিহাহ সিত্তাহ-এর একটি, যা ইমাম ইবনে মাজাহ কর্তৃক সংকলিত।

## বর্ণনা
এই গ্রন্থে ৪,০০০ টি হাদীস রয়েছে যা ৩২ টি খণ্ডে ১,৫০০ টি অধ্যায়ে বিভক্ত।

## দর্শন
সুন্নি মতানুসারে এই গ্রন্থটি হাদীস বিষয়ক প্রধান ছয়টি গ্রন্থের একটি।

## আরও দেখুন

* সুন্নি হাদিস গ্রন্থ
*সহীহ বুখারী
*সহীহ মুসলিম

## তথ্যসূত্র

## বহিঃসংযোগ
* Sunan ibn Majah - সুনান-এ-ইবনে মাজাহ -এর ইংরেজি অনুবাদ

বিষয়শ্রেণী:সুন্নি সাহিত্য
বিষয়শ্রেণী:হাদিস সংকলন
বিষয়শ্রেণী:হাদিস
বিষয়শ্রেণী:৯ম শতাব্দীর আরবি ভাষার বই
বিষয়শ্রেণী:সুন্নি হাদিস সংকলন
জোসুয়া লেডারবার্গ

থাম্ব|জোসুয়া লেডারবার্গ (ডানদিকে) জর্জ এইচ ডব্লিউ বুশের কাছ থেকে জাতীয় বিজ্ঞান পদক গ্রহণ করছেন।
**জোসুয়া লেডারবার্গ** ForMemRS (২৩ মে ১৯২৫ – ২ ফেব্রুয়ারি ২০০৮) একজন মার্কিন অণুজীববিদ। তিনি ১৯৫৮ সালে চিকিৎসাবিজ্ঞানে নোবেল পুরস্কার অর্জন করেন। 

## প্রাথমিক জীবন এবং শিক্ষা
লেডারবার্গ নিউ জার্সির এক ইহুদি পরিবারে জন্মগ্রহণ করেন। তিনি কলাম্বিয়ার কলেজ অব ফিজিশিয়ানস অ্যান্ড সার্জন্সে পড়াশোনা করেন।

## কর্মজীবন
নোবেল পুরস্কার পাওয়ার পর তিনি স্ট্যানফোর্ড বিশ্ববিদ্যালয় এ যান এবং জেনেটিক্স বিভাগ প্রতিষ্ঠা করেন। ১৯৭৮ সালে তিনি রকফেলার বিশ্ববিদ্যালয়ের প্রেসিডেন্ট হন।

## তথ্যসূত্র

বিষয়শ্রেণী:১৯২৫-এ জন্ম
বিষয়শ্রেণী:২০০৮-এ মৃত্যু
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:মার্কিন অনুজীববিজ্ঞানী
বিষয়শ্রেণী:উইসকনসিন-ম্যাডিসন বিশ্ববিদ্যালয়ের শিক্ষক
বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:নিউমোনিয়ায় মৃত্যু
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন বংশাণুবিদ
বিষয়শ্রেণী:কৃত্রিম বুদ্ধিমত্তা গবেষক
বিষয়শ্রেণী:কলাম্বিয়া কলেজের (নিউ ইয়র্ক) প্রাক্তন শিক্ষার্থী
বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:বংশাণুবিজ্ঞানের ইতিহাস
বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক
বিষয়শ্রেণী:নিউ ইয়র্ক (অঙ্গরাজ্যের) বিজ্ঞানী
বিষয়শ্রেণী:দ্বিতীয় বিশ্বযুদ্ধের মার্কিন নৌ কর্মকর্তা
বিষয়শ্রেণী:টাইম সাময়িকীর বর্ষসেরা ব্যক্তি
বিষয়শ্রেণী:মার্কিন ফিলোসফিক্যাল সোসাইটির সদস্য
জন রবিন ওয়ারেন

**জন রবিন ওয়ারেন** (১১ জুন ১৯৩৭ - ২৩ জুলাই ২০২৪) একজন অস্ট্রেলীয় রোগতত্ত্ববিদ।

## জীবনী
অ্যাডিলেডের সেন্ট পিটারস কলেজ থেকে হাই স্কুল শেষ করে রবিন অ্যাডিলেড বিশ্ববিদ্যালয় থেকে এমবিবিএস ডিগ্রি অর্জন করেন। তিনি কর্মজীবনের অধিকাংশ সময় রয়েল পার্থ হাসপাতালে ব্যয় করেছেন। ইউনিভার্সিটি অব ওয়েস্টার্ন অস্ট্রেলিয়ায় তিনি তার সহকর্মী ব্যারি মার্শালের সাথে প্রমাণ করেন, পাকস্থলীর আলসারের জন্য ব্যাকটেরিয়াম দায়ী। ২০০৭ সালে তিনি 'কম্প্যানিয়ন অব দ্য অর্ডার অব অস্ট্রেলিয়া' সম্মানে ভূষিত হন।

## তথ্যসূত্র

## বহিঃসংযোগ

বিষয়শ্রেণী:১৯৩৭-এ জন্ম
বিষয়শ্রেণী:২০২৪-এ মৃত্যু
বিষয়শ্রেণী:অস্ট্রেলীয় নোবেল বিজয়ী
বিষয়শ্রেণী:অস্ট্রেলীয় রোগবিজ্ঞানী
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:অ্যাডিলেডের ব্যক্তি
বিষয়শ্রেণী:ওয়েস্টার্ন অস্ট্রেলিয়া বিশ্ববিদ্যালয়ের প্রাক্তন শিক্ষার্থী
আলবার্তো সুপ্পিসি

**আলবার্তো হোর‌্যাসিও সুপ্পিসি** (; জন্ম: ২০ নভেম্বর, ১৮৯৮ - মৃত্যু: ২১ জুন, ১৯৮১) উরুগুয়ের কোচ ছিলেন। ১৯৩০ সালের বিশ্বকাপ ফুটবলে উরুগুয়ে ফুটবল দলকে নেতৃত্ব দেন এবং বিশ্বকাপ ফুটবলের অভিষেক প্রতিযোগিতায় স্বাগতিক দেশকে চ্যাম্পিয়ন হতে সহায়তা করেন। সুপ্পিসি **এল প্রফেসর** (দ্য প্রফেসর) নামেও পরিচিত ছিলেন। *হেক্টর সুপ্পিসি সিদেস* নামীয় তার এক চাচাতো ভাই পেশাদারী পর্যায়ের ড্রাইভার ছিলেন।

## খেলোয়াড়ী জীবন
২২ এপ্রিল, ১৯১৭ সালে নিজ শহর কলোনিয়া ডেল সেক্রেমেন্তো এলাকায় প্লাজা কলোনিয়া নামক একটি ক্লাব প্রতিষ্ঠা করেন। ১২,০০০ আসনবিশিষ্ট নিজ শহরের এ মাঠটিকে পরবর্তীকালে তার সম্মানে পরিবর্তিত করে রাখা হয় এস্তাদিও প্রফেসর আলবের্তো সুপ্পিসি নামে। বর্তমানে কোপা আমেরিকা প্রতিযোগিতার পূর্বে নামাঙ্কিত ১৯২৯ সালের দক্ষিণ আমেরিকান চ্যাম্পিয়নশীপ প্রতিযোগিতায় তিনি উরুগুয়ে ফুটবল দলের কারিগরী পরিচালক হিসেবে কোচের দায়িত্ব পালন করে দলকে তৃতীয় স্থান অর্জনে সহায়তা করেন।

## ১৯৩০ ফিফা বিশ্বকাপ
ফিফা বিশ্বকাপের স্বাগতিক দেশ হিসেবে উরুগুয়েতে ১৯৩০ সালে প্রথমমারের মতো বিশ্বকাপ ফুটবল অনুষ্ঠিত হয়। ১৯২৮ সালের গ্রীষ্মকালীন অলিম্পিকে স্বর্ণপদক বিজয়ী আন্দ্রেজ মাজালি নামীয় গোলরক্ষককে তিনি দল থেকে বাদ দেন। মাজালি কার্ফু লঙ্ঘনজনিত কারণে আটক হয়েছিলেন। ফলে মোন্তেভিদিওতে প্রতিযোগিতা শুরুর পূর্বে দলীয় হোটেলে সময়মতো উপস্থিত হতে না পারাই ছিল এর মূল কারণ। প্রাতিষ্ঠানিকভাবে ৯৩,০০০ দর্শক এস্তাদিও সেন্টারিও স্টেডিয়ামে খেলা দেখতে আসেন। প্রথমার্ধে আর্জেন্টিনার বিপক্ষে উরুগুয়ে ২-১ ব্যবধানে পিছিয়ে থাকলেও শেষ পর্যন্ত অবিশ্বাস্যভাবে ৪-২ গোলের ব্যবধানে ম্যাচ জেতে এবং প্রথম বিশ্বকাপ বিজয়ী দল হিসেবে আত্মপ্রকাশ করে। প্রতিযোগিতায় সুপ্পিসি'র কোচিং সহকারী হিসেবে পেদ্রো এরিস্পে, আর্নেস্তো ফিগোলি, লুইস গ্রেকো এবং পেদ্রো অলিভিয়েরি ছিলেন।

## সম্মাননা
; উরুগুয়ে
* ফিফা বিশ্বকাপ: ১৯৩০

; কোপা আমেরিকা:
* ৩য় স্থান (১৯৩০)

## তথ্যসূত্র

বিষয়শ্রেণী:১৮৯৮-এ জন্ম
বিষয়শ্রেণী:১৯৮১-এ মৃত্যু
বিষয়শ্রেণী:উরুগুয়ের ফুটবল ম্যানেজার
বিষয়শ্রেণী:ইতালীয় বংশোদ্ভূত উরুগুয়েয়ীয় ব্যক্তি
বিষয়শ্রেণী:উরুগুয়েয়ীয় ফুটবলার
বিষয়শ্রেণী:ফিফা বিশ্বকাপ বিজয়ী ম্যানেজার
বিষয়শ্রেণী:পুরুষ ফুটবল রক্ষণভাগের খেলোয়াড়
বাংলাদেশের শিল্পীদের চিত্র ও অঙ্কন প্রদর্শনী - ১৯৭১

বাংলাদেশের স্বাধীনতা যুদ্ধ চলা কালে এদেশের চিত্র শিল্পীরা ভারতে **বাংলাদেশের শিল্পীদের চিত্র ও অঙ্কন প্রদর্শনী - ১৯৭১** শিরোনামে একটি প্রদর্শনীর আয়োজন করেন যার মাধ্যমে তহবিল গঠনের পাশাপাশি বিশ্ব বিবেকের কাছে বাংলাদেশের মুক্তিযুদ্ধের ভয়াবহতা তুলে ধরা হয় এবং বহি:বিশ্বের নিকট সাহায্য ও সহযোগিতা কামনা করা হয়।

## ইতিহাস
বাংলাদেশের চিত্রশিল্পীদের একটি বড় অংশ স্বাধীনতা যুদ্ধ চলাকালে ভারতে আশ্রয় নেন এবং সেখানে থেকে এদেশের মুক্তিকামী মানুষের জন্য কিছু করার চেষ্টা করেন। সেসময় তাঁদের সহায়তা করার জন্য কলকাতা কেন্দ্রিক সাহিত্যিক, শিল্পী, বুদ্বিজীবীদের নিয়ে গড়ে ওঠে “বাংলাদেশ সহায়ক শিল্পী-সাহিত্যিক-বুদ্ধিজীবী সমিতি”। এই সমিতি বাংলাদেশের এইসব চিত্রশিল্পীদের নিয়ে একটি চিত্র প্রদর্শনীর আয়োজন করেন; যার দ্বারা এদেশের শিল্পীরা তাঁদের চিত্রকলার মাধ্যমে স্বদেশ-বন্দনা ও যুদ্ধে পাক-হানাদার বাহিনী ও তাদের সহযোগীদের নির্মম অত্যাচার, গণহত্যা, ধর্ষণ এবং এগুলোর বিরুদ্ধে এদেশের মুক্তিকামী জনতার প্রতিরোধের চিত্র ফুটিয়ে তোলেন।।

## অংশগ্রহণকারী শিল্পী ও তাঁদের শিল্পকর্ম
এই প্রদর্শনীতে বাংলাদেশের ১৭ জন শিল্পীর ৬৬ টি চিত্রকর্ম স্থান লাভ করে:
* অঞ্জন বনিক – রক্তাক্ত বাংলাদেশ
* আবুল বারাক আলভী – মা ও শিশু
* কাজী গিয়াস উদ্দিন – শরনার্থী-১, শরনার্থী-২, শরনার্থী-৩, শরনার্থী-৪, শরনার্থী-৫, দুর্যোগ
* কামরুল হাসান – কম্পোজিশন-১, কম্পোজিশন-২, বাংলাদেশ- গনহত্যার আগে, বাংলাদেশ- গনহত্যার পরে, এপ্রিলের পূর্ণ চাঁদ
* গোলাম মোহাম্মদ- সূর্য বিলোপ
* চন্দ্র শেখর দে – নিষ্পাপ শিকার, চঞ্চল পাখি, স্কেচ-১, স্কেচ- ২
* দেবদাস চক্রবর্তী – ক্রুশবিদ্ধ মানবতা, স্বাধীনতার সৈনিক
* নাসির বিশ্বাস – ধর্ষন
* নিতুন কুণ্ডু- বাংলাদেশ’৭১, সাহায্যের জন্য কান্না
* প্রাণেশ মন্ডল – শরনার্থী, সবুজ সোনালী জমিতে এলোপাতাড়ি গুলি, স্কেচ-১, স্কেচ- ২
* বরুন মজুমদার – বাংলাদেশ
* বিজয় সেন- জেনোসাইড, স্কেচ-১, স্কেচ- ২
* বীরেন সোম – কান্না, দুঃস্বপ্ন, স্কেচ-১, স্কেচ- ২
* মুস্তফা মনোয়ার – একী ভবন, গর্বিতা মা, নারী এবং পশু, বাংলাদেশ-১, বাংলাদেশ-২, বাংলাদেশ-৩, স্মৃতি, ভূমি
* রঞ্জিত নিয়োগী – ভয় এবং মৃত্যু, কালো দিগন্ত, মানবতার অবমাননা, উদিত সূর্য আমাদের, স্বাধীনতার জন্য
* স্বপন চৌধুরী - বাংলাদেশ- ১, বাংলাদেশ- ২, বাংলাদেশ-৩, স্কেচ-১, স্কেচ- ২, স্কেচ-৩, স্কেচ- ৪, স্কেচ-৫, স্কেচ- ৬, স্কেচ-৭, স্কেচ- ৮, স্কেচ-৯, স্কেচ- ১০
* হাসি চক্রবর্তী – বাংলাদেশ-১, বাংলাদেশ-২, বাংলাদেশ-৩, বাংলাদেশ-৪, বাংলাদেশ-৫

## প্রদর্শনীর স্থান ও তারিখ
ঐতিহাসিক এই প্রদর্শনীটি প্রথমে কলকাতায় এবং পরে দিল্লিতে অনুষ্ঠিত হয়। কলকাতায় এই প্রদর্শনীটি বিড়লা একাডেমীতে অনুষ্ঠিত হয়। এটি সেপ্টেম্বরের প্রথম সপ্তাহে শুরু হয়ে ১৩ তারিখ পর্যন্ত চলে।

## আরও দেখুন
* স্বাধীন বাংলা বেতার কেন্দ্র

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধ
বিষয়শ্রেণী:বাংলাদেশের গণমাধ্যম
বীরেন সোম

**বীরেন সোম** (জন্ম: ১৯৪৮ - ) বাংলাদেশের একজন চিত্রশিল্পী ও স্বাধীনতা যুদ্ধ চলাকালীন প্রবাসী মুজিবনগর সরকারের তথ্য মন্ত্রণালয়ের ডিজাইনার।

## জন্ম ও পারিবারিক পরিচয়
শিল্পী বীরেন সোম ১৯৪৮ সালে জামালপুর জেলায় জন্মগ্রহণ করেন। তার পিতার নাম: দেবেন্দ্র কুমার সোম এবং মা: কনক প্রভা সোম।

## শিক্ষা জীবন
বীরেন সোম ষাটের দশকের মাঝামাঝি সময়ে চারুকলা ইনস্টিটিউটে ভর্তি হন।

## কর্মজীবন
তিনি ন্যাশনাল হার্বেরিয়ামের প্রধান শিল্পী ছিলেন। বর্তমানে সরকারি চাকরি থেকে অবসর গ্রহণ করে শিল্পচর্চায় নিয়োজিত আছেন।

## বাংলাদেশের স্বাধীনতা যুদ্ধে অবদান
তিনি মুজিবনগর সরকারের ডাইরেক্টরেট অব প্রেস পাবলিসিটি, ইনফরমেশন এন্ড ব্রডকাস্টিং ডিপার্টমেন্ট-এ পটুয়া কামরুল হাসানের নেতৃত্বে গঠিত ছয়জনের মধ্যে সর্বকনিষ্ঠ সদস্য ছিলেন।

স্বাধীনতা যুদ্ধের সময় প্রকাশিত 'বাংলার হিন্দু, বাংলার খ্রিস্টান, বাংলার বৌদ্ধ, বাংলার মুসলমান_আমরা সবাই বাঙালি,' 'সদাজাগ্রত বাংলার মুক্তিবাহিনী', 'বাংলার মায়েরা-মেয়েরা সকলেই মুক্তিযোদ্ধা', 'একেকটি বাংলা অক্ষর অ আ ক খ একেকটি বাঙালির জীবন', 'বাংলাদেশের সম্পদ বৃদ্ধি করুন, পাকিস্তানি পণ্য বর্জন করুন', 'বাংলাদেশের কৃষক শ্রমিক ছাত্র যুবক সকলেই আজ মুক্তিযোদ্ধা', 'এবারের সংগ্রাম স্বাধীনতার সংগ্রাম' প্রভৃতি পোস্টার অঙ্কনে তিনি অংশগ্রহণ করেন। এছাড়াও তিনি 'ঘরে ঘরে দুর্গ গড়ে তোল', 'রক্ত যখন দিয়েছি আরও রক্ত দেব' প্রভৃতি পোস্টার একেছিলেন।

## পুরস্কার ও সম্মননা

## বহিঃসংযোগ
* রাজপথে নেমেছিলেন চিত্রশিল্পীরাও - বীরেন সোম
* স্মৃতিচারণ: মুক্তিযুদ্ধে শিল্পীসমাজ - বীরেন সোম

## তথ্যসূত্র

বিষয়শ্রেণী:১৯৪৮-এ জন্ম
বিষয়শ্রেণী:বাংলাদেশী পুরুষ চিত্রশিল্পী
বিষয়শ্রেণী:বাঙালি শিল্পী
বিষয়শ্রেণী:নিবন্ধ যার সম্প্রসারণ প্রয়োজন
দেবদাস চক্রবর্তী

**দেবদাস চক্রবর্তী** (২৫ ডিসেম্বর ১৯৩৩ - ৫ ফেব্রুয়ারি ২০০৮) বাংলাদেশের একজন বরেণ্য চিত্রশিল্পী এবং স্বাধীনতা যুদ্ধ চলাকালীন প্রবাসী মুজিবনগর সরকারের তথ্য মন্ত্রণালয়ের ডিজাইনার।

## জন্ম ও পারিবারিক পরিচয়
তিনি ১৯৩৩ সালের ২৫ ডিসেম্বর (মতান্তরে: ২৪ ডিসেম্বর) শরীয়তপুর জেলার সদর উপজেলার বুড়িরহাটের দেওভোগ গ্রামে জন্মগ্রহণ করেন। তার পিতার নাম তারক ব্রক্ষ চক্রবর্তী।

## শিক্ষাজীবন
তিনি ১৯৫৬ সালে আর্ট কলেজ থেকে বিএফএ ডিগ্রি অর্জন করেন। ১৯৭৭-৭৯ পর্যন্ত পোলান্ড সরকারের বৃত্তি নিয়ে তিনি ওয়ারস থেকে ছাপচিত্রে উচ্চতর শিক্ষা গ্রহণ করেন।

## কর্মজীবন
তিনি ৫৮ থেকে ৭০ সাল পর্যন্ত পাকিস্তান কৃষি মন্ত্রণালয়ের অধীন তথ্য অধিদপ্তরের সিনিয়র ডিজাইনার হিসেবে কাজ করেন। ১৯৭০-৮০ তিনি চট্টগ্রাম বিশ্ববিদ্যালয়ে চারুকলা বিভাগে শিক্ষকতা করেন।

## বাংলাদেশের স্বাধীনতা যুদ্ধে অবদান
তিনি মুজিবনগর সরকারের ডাইরেক্টরেট অব প্রেস পাবলিসিটি, ইনফরমেশন এন্ড ব্রডকাস্টিং ডিপার্টমেন্ট-এ পটুয়া কামরুল হাসানের নেতৃত্বে গঠিত ছয় সদস্যের অন্যতম ছিলেন।

স্বাধীনতা যুদ্ধের সময় প্রকাশিত 'বাংলার হিন্দু, বাংলার খ্রিস্টান, বাংলার বৌদ্ধ, বাংলার মুসলমান_আমরা সবাই বাঙালি,' 'সদাজাগ্রত বাংলার মুক্তিবাহিনী', 'বাংলার মায়েরা-মেয়েরা সকলেই মুক্তিযোদ্ধা', 'একেকটি বাংলা অক্ষর অ আ ক খ একেকটি বাঙালির জীবন', 'বাংলাদেশের সম্পদ বৃদ্ধি করুন, পাকিস্তানি পণ্য বর্জন করুন', 'বাংলাদেশের কৃষক শ্রমিক ছাত্র যুবক সকলেই আজ মুক্তিযোদ্ধা', 'এবারের সংগ্রাম স্বাধীনতার সংগ্রাম' প্রভৃতি পোস্টার অঙ্কনে তিনি অংশগ্রহণ করেন।

তবে তিনি "বাংলার হিন্দু/ বাংলার খৃস্টান/ বাংলার বৌদ্ধ/বাংলার মুসলমান/আমরা সবাই বাঙালী" নামক অসাধারণ পোস্টারটির ডিজাইনার হিসেবেই বেশি খ্যাত।

## পুরস্কার ও সম্মননা
চিত্রশিল্পে অসামান্য অবদানের জন্য ১৯৯০ সালে তাকে "একুশে পদক" প্রদান করা হয়।

## আরও দেখুন
* কামরুল হাসান
* নিতুন কুণ্ডু
* বীরেন সোম

## বহিঃসংযোগ
* 
* দেবদাস চক্রবর্তী : মূর্ত জীবনের বিমূর্ত রূপকার - মফিদুল হক
* জেলার তথ্যবাতায়ন - শরীয়তপুর জেলা

## তথ্যসূত্র

বিষয়শ্রেণী:১৯৩৩-এ জন্ম
বিষয়শ্রেণী:২০০৮-এ মৃত্যু
বিষয়শ্রেণী:বাংলাদেশী পুরুষ চিত্রশিল্পী
বিষয়শ্রেণী:বাঙালি শিল্পী
বিষয়শ্রেণী:একুশে পদক বিজয়ী
বিষয়শ্রেণী:চট্টগ্রাম বিশ্ববিদ্যালয়ের শিক্ষক
বিষয়শ্রেণী:বাংলাদেশী চিত্রশিল্পী
জেমস টড

লেফট্যানেন্ট-কর্নেল **জেমস টড** (ইংরেজি: James Tod; ২০ মার্চ, ১৭৮২&nbsp;– ১৮ নভেম্বর, ১৮৩৫) ছিলেন ব্রিটিশ ইস্ট ইন্ডিয়া কোম্পানির এক আধিকারিক তথা বিশিষ্ট প্রাচ্যতত্ত্ববিদ। দাপ্তরিক কাজ ও শৌখিন আগ্রহের বিষয় নিয়ে গবেষণা করে তিনি ভারতের ইতিহাস ও ভূগোল বিষয়ে একাধিক গ্রন্থ রচনা করেন। তাঁর বিশেষ আগ্রহের ক্ষেত্র ছিল রাজপুতানা (অধুনা ভারতের রাজস্থান রাজ্য) নামে পরিচিত অঞ্চলটি।

টডের জন্ম লন্ডনে এবং পড়াশোনা স্কটল্যান্ডে। ইস্ট ইন্ডিয়া কোম্পানিতে একজন সামরিক আধিকারিক হিসেবে যোগ দেওয়ার পর ১৭৯৯ সালে বেঙ্গল আর্মির এক ক্যাডেট হিসেবে ভারতে আসেন। দ্রুত তাঁর পদোন্নতি ঘটে। কালক্রমে তিনি এক সিন্ধিয়া রাজসভায় এক এনভয়ের রক্ষীবাহিনীর ক্যাপ্টেন হন। তৃতীয় ইঙ্গ-মারাঠা যুদ্ধের সময় তিনি গোয়েন্দা বিভাগে কর্মরত ছিলেন। এই যুদ্ধের পর তিনি রাজপুতানার কয়েকটি এলাকায় পলিটিক্যাল এজেন্ট হিসেবে নিযুক্ত হন। তাঁর কাজ ছিল ইস্ট ইন্ডিয়া কোম্পানির নিয়ন্ত্রণাধীনে ওই এলাকাটিকে ঐক্যবদ্ধ করতে সাহায্য করা। এই সময়ই তিনি এই অঞ্চলের উপর তাঁর অধিকাংশ গবেষণার কাজ শেষ করেন। এই গবেষণার ফসল তিনি পরে গ্রন্থাকারে প্রকাশ করেছিলেন। টড প্রথমে তাঁর দাপ্তরিক কাজে সফল হয়েছিলেন। কিন্তু ইস্ট ইন্ডিয়া কোম্পানির অন্যান্য সদস্যেরা তাঁর পদ্ধতি নিয়ে প্রশ্ন তোলেন। পরে তাঁর কাজ সীমাবদ্ধ দেওয়া হয় এবং তাঁর এক্তিয়ারভুক্ত এলাকার সীমাও উল্লেখযোগ্য হারে কমিয়ে দেওয়া হয়। ১৮২৩ সালে ভগ্নস্বাস্থ্য ও দুর্নামের কারণে টড পলিটিক্যাল এজেন্টের পদ থেকে পদত্যাগ করেন এবং ইংল্যান্ডে ফিরে যান।

ইংল্যান্ডে ফিরে গিয়ে টড ভারতের ইতিহাস ও ভূগোলের উপর একাধিক গবেষণাধর্মী গ্রন্থ প্রকাশ করেন। এগুলির মধ্যে সর্বাপেক্ষা উল্লেখযোগ্য তাঁর ভ্রমণকালে সংগৃহীত উপাদানের ভিত্তিতে রচিত *অ্যানালস অ্যান্ড অ্যান্টিকুইটিজ অফ রাজস্থান*। ১৮২৬ সালে তিনি সামরিক বাহিনী থেকে অবসর গ্রহণ করেন এবং সেই বছরই জুলিয়া ক্লাটারবাককে বিবাহ করেন। ১৮৩৫ সালে ৫৩ বছর বয়সে তাঁর মৃত্যু হয়।

## জীবনী
## ভারতীয় উপমহাদেশে
[thumb|right|Painting of Col James Tod with his [Jain guru, Yati Gyanchandra. Artist: Ghasi, Rajputana]]
thumb|right|Etching of Tod fishing in the Banas River in Rajasthan
thumb|right|Painting dated October 1882, showing Tod seated on an elephant. Original inscription: ''Kaptan Jems Tad Sahab (master), is riding from Udaipur to the Dabok Bungalow. Guru Gyanchandra rides also.''

## গবেষণা কর্ম
জেমস টডের প্রকাশিত গবেষণা কর্মগুলোর তালিকা:
*
*
*
*
*
*
*
*
*
*

## তথ্যসূত্র

## আরও পড়ুন
* 
* 
* 
* 
* &nbsp;– *ট্রাভেলস*-এর আংশিক আলোচনা, পরবর্তী সংখ্যায় সমাপ্ত হয়েছে।
* 
* &nbsp;– টড যুক্ত ছিলেন এমন একটি চুক্তির নমুনা।
* 

## বহিঃসংযোগ
* 

বিষয়শ্রেণী:১৭৮২-এ জন্ম
বিষয়শ্রেণী:১৮৩৫-এ মৃত্যু
বিষয়শ্রেণী:ব্রিটিশ মানচিত্রকর
বিষয়শ্রেণী:ব্রিটিশ ইস্ট ইন্ডিয়া কোম্পানির সামরিক আধিকারিক
বিষয়শ্রেণী:ব্রিটিশ ইতিহাসবিদ
বিষয়শ্রেণী:তৃতীয় ইঙ্গ-মারাঠা যুদ্ধে ব্রিটিশ সামরিক কর্মচারী
বিষয়শ্রেণী:ব্রিটিশ মুদ্রা-সংগ্রাহক
বিষয়শ্রেণী:ভারতের ইতিহাসবিদ
বিষয়শ্রেণী:রাজস্থানের ইতিহাস
বিষয়শ্রেণী:লন্ডন বরো অফ ইসলিংটনের ব্যক্তি
বিষয়শ্রেণী:ব্রিটিশ লেখক
বিষয়শ্রেণী:ব্রিটিশ ভারতের গবেষক
বহুপদী বন্টন

ধরা যাক {X_1,X_2,X_3,X_4,..., X_K}, যেখানে k > 1, হল র‍্যান্ডম ভ্যারিয়েবলের একটি সেট যাতে k সংখ্যক র‍্যান্ডম ভ্যারিয়েবল আছে । ধরি, X_1,X_2,...,X_kএই র‍্যান্ডম ভ্যারিয়েবলগুলোর প্রত্যেকটা 0,1,2,...,n থেকে যে কোন মান গ্রহণ করতে পারে । 
এবং ধরি, k সংখ্যক অঋণাত্মক সংখ্যা p_1, p_2,p_3,...,p_kআছে যাদের যোগফল হল 1(সকল সম্ভাব্যতার যোগফল ১ হবে বলে অর্থাৎ \sum_{i=1}^{k} p_i  = p_1 + p_2 + p_3 + ... + p_k = 1)। আবার k সংখ্যক অঋণাত্মক পূর্ণসংখ্যা n_1,n_2,n_3,...,n_kচিন্তা করা যাক যাদের যোগফলও হচ্ছে 1 অর্থাৎ \sum_{i=1}^{k} n_i  = n_1 + n_2 + n_3 + ... + n_k = n,যেখানে প্রত্যেক n_i(i = 1,2,...,k) 1 থেকে n এর মধ্যে যে কোন পূর্ণ সংখ্যামান গ্রহণ করতে পারে । যে কোন \{n_1,n_2,n_3,...,n_k\} সেট এর জন্য যদি 
X_1 = n_1 এবং X_2 = n_2  ,... এবং X_k = n_k যৌথভাবে হওয়ার সম্ভাবনা



\begin{align}
 P(X_1 = n_1,X_2 = n_2 ,...,X_k = n_k) 
 				&= \binom{n}{n_1} \binom{n-n_1}{n_2}  \binom{n-n_1-n_2}{n_3} ...\binom{n-n_1-n_2-...-n_k-2} {n_k-1}{p_1}^{n_1}  {p_2}^{n_2}  ... {p_k}^{n_k}\\
 							    &=\frac{n!}{n_1!  n_2!  n_3!  ...  n_k!}  {p_1}^{n_1}  {p_2}^{n_2}  ...  {p_k}^{n_k}     
 \end{align}



হয়,তাহলে বলা যায় প্যারামিটার n এবং p_1, p_2,p_3,...,p_k বিশিষ্ট{X_1,X_2 ,...,X_k}এর একটি বহুপদী যৌথবণ্টন আছে । একটু অন্যভাবে বললে , X_1,X_2,...,X_k কে k সংখ্যক ঘটনা হিসেবে বিবেচনা করে n বার পরীক্ষা অর্থাৎ এক্সপেরিমেন্ট চালিয়ে এই n বারের মধ্যে X_1 ঘটনাটি n_1বার,X_2ঘটনাটি n_2বার ,এভাবে ... X_k ঘটনাটি n_kবার                 (\sum_{i=1}^{k} n_i  = n_1 + n_2 + n_3 + ... + n_k = n) একসাথে ঘটার সম্ভাবনাকে উপর্যুক্ত সমীকরণ দিয়ে প্রকাশ করা হয়েছে । 
প্যারামিটার n হল যতবার পরীক্ষা অর্থাৎ এক্সপেরিমেন্ট করা হয়েছে তার মোট সংখ্যা আর প্যারামিটার p_1, p_2,p_3,...,p_k হল k তম ক্যাটাগরি বা শ্রেণীতে অন্তর্ভুক্ত থাকার সম্ভাবনা (1,2,3,...,k) এই k সংখ্যক ক্যাটাগরি বা শ্রেণীতে বিভক্ত বলে বিবেচনা করে )

ছক্কার গুটি দিয়ে উদাহরণ দেয়া যাক । ধরা যাক, একটা ছক্কার গুটি 5 (n = 5) বার ছুঁড়ে মেরে পরীক্ষা চালানো হচ্ছে । ছক্কার গুটিতে 1,2,3,4,5,6 ( k = 6) এর যে কোনটা উঠতে পারে । অর্থাৎ আমাদের আউটকামকে আমরা 6 টা ক্যাটাগরি বা শ্রেণীতে ভাগ করতে পারি । 1,2 থেকে 6 পর্যন্ত যে কোনটারই ওঠার সম্ভাবনা অর্থাৎ এই 6 টা শ্রেণীর যে কোন একটা শ্রেণীতে অন্তর্ভুক্ত হওয়ার সম্ভাবনা হল 6 ভাগের 1 ভাগ (1/6) । 

	p_1 = p_2 = p_3 = p_4 =  p_5 = p_6 = 1/6


আমরা ধরতে পারি , X_i (i = 1,2,...,k=6) হল n=5 বারের মধ্যে কয়বার i(i = 1,2,...,k=6) উঠেছে অর্থাৎ কয়বার i(i = 1,2,...,k=6) তম শ্রেণীতে অন্তর্ভুক্ত ছিল তার সংখ্যা ধারণকারী র‍্যান্ডম ভ্যারিয়েবল । তার মানে X_5 হল 5 বারের মধ্যে কয়বার 5 উঠেছে তার সংখ্যা নির্দেশক র‍্যান্ডম ভ্যারিয়েবল । 5 বারের এক্সপেরিমেন্টে একটা সম্ভাব্য আউটকাম হতে পারে 


	(X1 = 2, X2 = 1, X3 = 1, X4 = 1, X5 = 0, X6 = 0),



এখানে n_1 = 2,n_2 = 1,n_3 = 1,n_4 = 1,n_5 = 0,n_6 = 0 । সবগুলো n_i কে যোগ করলে যোগফল নিঃসন্দেহে হবে n = 5 ।


\begin{align}
 P(X_1 = 2,X_2 = 1 ,X_3 = 1,X_4 = 1,X_5 = 0, X_6 = 0) 
 				&= \binom{5}{2}  \binom{5-2}{1}  \binom{5-2-1}{1} \binom{5-2-1-1}{1}\\
 							    &=\frac{5!}{2! . 1! . 1! . 1! . 0! . 0!} . {1/6}^{2} . {1/6}^{1}  . {1/6}^{1} . {1/6}^{1} . {1/6}^{0} . {1/6}^{0}   
\end{align}


বিষয়শ্রেণী:বিচ্ছিন্ন বিন্যাস
বিষয়শ্রেণী:গৌণিক ও দ্বিপদী বিষয়
রমণ মহর্ষি

**রমণ মহর্ষি** (৩০ ডিসেম্বর, ১৮৭৯ - ১৪ এপ্রিল, ১৯৫০) ছিলেন একজন আধ্যাত্মিক গুরু  (জীবন্মুক্ত ও **জ্ঞানী**)। তার আসল নাম **ভেঙ্কটরমণ আইয়ার**, তবে বেশিরভাগই ভগবান শ্রী রমণ মহর্ষি নামে পরিচিত।  তিনি তামিলনাড়ুর তিরুকুজিতে এক তামিল-ভাষী ব্রাহ্মণ পরিবারে জন্মগ্রহণ করেন।

## তথ্যসূত্র

বিষয়শ্রেণী:হিন্দু ধর্মীয় ব্যক্তিত্ব
বিষয়শ্রেণী:হিন্দু দার্শনিক
বিষয়শ্রেণী:হিন্দু ধর্মগুরু
বিষয়শ্রেণী:হিন্দু অধ্যাত্মবাদী
বিষয়শ্রেণী:২০শ শতাব্দীর ভারতীয় দার্শনিক
বিষয়শ্রেণী:ভারতে ক্যান্সারে মৃত্যু
বিষয়শ্রেণী:ভারতীয় যোগী
বিষয়শ্রেণী:ভারতীয় হিন্দু আধ্যাত্মিক শিক্ষক
বিষয়শ্রেণী:তামিল হিন্দু সাধু
বিষয়শ্রেণী:নব্য-বেদান্ত
বিষয়শ্রেণী:নব্য হিন্দুধর্মীয় আন্দোলন
বিষয়শ্রেণী:১৮৭৯-এ জন্ম
বিষয়শ্রেণী:১৯৫০-এ মৃত্যু
বিষয়শ্রেণী:২০শ শতাব্দীর হিন্দু ধর্মগুরু
বিষয়শ্রেণী:অদ্বৈতবাদী দার্শনিক
বিষয়শ্রেণী:ভারতীয় হিন্দু সন্ন্যাসী
বিষয়শ্রেণী:হিন্দু পুনরুজ্জীবনবাদী
মধুসূদন সরস্বতী

**মধুসূদন সরস্বতী** (১৫৪০ - ১৬৪০ খ্রিস্টাব্দ) ছিলেন অদ্বৈতবাদী ভারতীয় দার্শনিক।  তিনি ছিলেন বিশ্বেশ্বর সরস্বতী ও মাধব সরস্বতীর শিষ্য। দ্বৈত-অদ্বৈত বিতর্কে তিনি ছিলেন একটি বিশিষ্ট নাম। তার *অদ্বৈতসিদ্ধি* একটি ধ্রুপদি রচনা। অধিকাংশ অদ্বৈতবাদী ধর্মগুরুই স্বীকার করেন যে আনন্দতীর্থের দ্বৈত বেদান্ত ধারার সব কটি তার্কিক বিষয়ের উত্তর মধুসূদন যথার্থভাবে দিয়েছেন।

## জন্ম ও শিক্ষা
মধুসূদনের জন্ম হয়েছিল বঙ্গদেশে। তার বাবার নাম ছিল প্তারমোদন পুরন্রদরাচার্য্য,। চারভাই-এর মধ্যে তৃতীয় ছিলেন মধুসূদন সরস্বতী।বড়ভাই শ্রীনাথ আচার্য্ চূড়ামণি, দ্বিতীয় যাদবানন্দ ন্যায়াচার্য্য,তৃতীয় মধুসূদন এবং চতুর্থভাইয়ের নাম বাগীশচন্দ্র।বাগীশচন্দ্র অল্প বয়সে জলে ডুবে মারা যান।তার প্রকৃত নাম ছিল কমলনয়ন। তিনি নব্য-ন্যায় শিখেছিলেন। কিন্তু একজন অদ্বৈতবাদ শিক্ষার উদ্দেশ্যে সন্ন্যাস গ্রহণ করে বারাণসী চলে যান।
## দ্বৈত বেদান্ত থেকে অদ্বৈত বেদান্তের পন্থা গ্রহণ
প্রচলিত কিংবদন্তি অনুসারে, মধুসূদন সরস্বতী আসলে কৃষ্ণের ভক্ত চৈতন্য মহাপ্রভুর সঙ্গে দেখা করতে নবদ্বীপ গিয়েছিলেন। কিন্তু চৈতন্য মধুসূদনের সঙ্গে দেখা করতে অস্বীকার করেন। তাই মধুসূদন নব্য-ন্যায় ধারায় ন্যায় চর্চা শুরু করেন। তিনি উদয়নের *লক্ষণাবলি*, গণেশ উপাধ্যায়ের *তত্ত্বচিন্তামণি* ও তার টীকাগুলি পড়েন। কিছুদিনের মধ্যেই মধুসূদন একজন বিশিষ্ট ন্যায়শাস্ত্রবিদে পরিণত হন। কথিত আছে, চৈতন্যের প্রভাবে বঙ্গে যে ভক্তি আন্দোলন শুরু হয়েছিল, তার দ্বারাও তিনি প্রভাবিত হয়েছিলেন। একটি কিংবদন্তি অনুসারে, এই সময় মধুসূদন দ্বৈত বেদান্ত স্বীকার করেছিলেন। ন্যায়ের বাস্তব দিকটি ভেদবাদের একটি আপাত-ভিত্তি স্থাপন করে। এরপর তিনি ন্যায়শাস্ত্র প্রয়োগে অদ্বৈত বেদান্ত অস্বীকার করতে শুরু করেন। কিন্তু এই সময় তার মনে হয়, তিনি যেহেতু অদ্বৈতবাদ সম্পর্কে বিশেষ জানেন না, তাই এই মতবাদ ন্যায়সম্মতভাবে অস্বীকার করতে হলে তাঁকে এটি ভালভাবে জানতে হবে। অদ্বৈত বেদান্ত শিক্ষার উদ্দেশ্যে তিনি বারাণসীতে আসেন। সেখানে তিনি রামতীর্থের অধীনে বেদান্ত শিক্ষা শুরু করেন। কিন্তু যতই অদ্বৈতবাদ শিক্ষা করতে থাকেন, ততই তিনি অদ্বৈত বেদান্তের অভ্রান্ততা সম্পর্কে নিঃসন্দেহ হতে থাকেন। পরে তিনি গুরুর কাছে স্বীকার করেন যে, তিনি আসলে অদ্বৈতবাদকে অস্বীকার করার জন্য অদ্বৈতবাদ শিখতে এসেছিলেন। তিনি গুরুকে জিজ্ঞাসা করেন, এর প্রায়শ্চিত্ত কি হতে পারে। রামতীর্থ প্রায়শ্চিত্ত হিসেবে সন্ন্যাস গ্রহণের নির্দেশ দেন। যাবতীয় তথ্য মধুসূদন সরস্বতীর বড় ভাই শ্রীনাথ আচার্য চূড়ামণির বংশধর শ্রী চিরঞ্জয় চক্রবর্তী এবং পারিবারিক গ্রন্থ থেকে পাওয়া গেছে।

## তথ্যসূত্র

বিষয়শ্রেণী:বাঙালি দার্শনিক
বিষয়শ্রেণী:১৫৪০-এ জন্ম
বিষয়শ্রেণী:১৬৪০-এ মৃত্যু
বিষয়শ্রেণী:ভারতীয় দার্শনিক
বিষয়শ্রেণী:বারাণসীর পণ্ডিত
বিষয়শ্রেণী:অদ্বৈতবাদী দার্শনিক
বিষয়শ্রেণী:১৬শ শতাব্দীর হিন্দু ধর্মগুরু
বিষয়শ্রেণী:১৭শ শতাব্দীর ভারতীয় দার্শনিক
মাইকেল স্টুয়ার্ট ব্রাউন

**মাইকেল স্টুয়ার্ট ব্রাউন** একজন মার্কিন জিনবিজ্ঞানী। তিনি ১৯৮৫ সালে চিকিৎসাবিজ্ঞানে নোবেল পুরস্কার অর্জন করেন।

## জীবনী
ব্রাউন ১৯৬২ সালে পেন্সিলভানিয়া বিশ্ববিদ্যালয় থেকে গ্র্যাজুয়েট হন এবং ১৯৬৬ সালে পেন্সিলভানিয়া বিশ্ববিদ্যালয়ের স্কুল অব মেডিসিন থেকে ডক্টর অব মেডিসিন ডিগ্রি অর্জন করেন। ১৯৮৮ সালে তিনি ন্যাশনাল মেডেল অব সায়েন্স অর্জন করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:মার্কিন বিজ্ঞানী
বিষয়শ্রেণী:১৯৪১-এ জন্ম
বিষয়শ্রেণী:মার্কিন নোবেল বিজয়ী
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:পেনসিলভেনিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:মার্কিন বংশাণুবিদ
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:ইহুদি নোবেল বিজয়ী
বিষয়শ্রেণী:ন্যাশনাল একাডেমি অফ মেডিসিনের সদস্য
বিষয়শ্রেণী:পেনসিলভেনিয়া বিশ্ববিদ্যালয়ের পেরেলম্যান স্কুল অফ মেডিসিনের প্রাক্তন শিক্ষার্�
আর্থার কর্ণবার্গ

**আর্থার কর্ণবার্গ** চিকিৎসাবিজ্ঞানে নোবেল পুরস্কার বিজয়ী একজন মার্কিন প্রাণরসায়নবিদ।

## প্রাথমিক জীবন
কর্ণবার্গ নিউ ইয়র্ক সিটিতে এক ইহুদি পরিবারে জন্মগ্রহণ করেন। তিনি আব্রাহাম লিঙ্কন হাই স্কুল এবং নিউ ইয়র্ক সিটির সিটি কলেজে পড়াশোনা করেন। তিনি ১৯৩৭ সালে বিএসসি এবং ১৯৪১ সালে রোচেস্টার বিশ্ববিদ্যালয় থেকে ডক্টর অব মেডিসিন ডিগ্রি অর্জন করেন। তিনি স্ট্রং মেমোরিয়াল হাসপাতালে ইন্টার্নশিপ করেন। ১৯৫৩ সালে তিনি ওয়াশিংটন বিশ্ববিদ্যালয়ের অণুজীববিজ্ঞান বিভাগের অধ্যাপক নিযুক্ত হন। ১৯৫৯ সালে তিনি স্ট্যানফোর্ড বিশ্ববিদ্যালয়ের প্রাণরসায়ন বিভাগের অধ্যাপক নিযুক্ত হন। তিনি ১৯৬০ সালে সিটি কলেজ থেকে এলএলডি এবং ১৯৬২ সালে রোচেস্টার বিশ্ববিদ্যালয় থেকে ডিএসসি ডিগ্রি অর্জন করেন।

## তথ্যসূত্র

বিষয়শ্রেণী:১৯১৮-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:মার্কিন রসায়নবিদ
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক
বিষয়শ্রেণী:ওয়াশিংটন ইউনিভার্সিটি ইন সেন্ট লুইসের শিক্ষক
বিষয়শ্রেণী:রচেস্টার বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন প্রাণরসায়নবিদ
বিষয়শ্রেণী:ইউরোপীয় আণবিক জীববিজ্ঞান সংস্থার সদস্য
বিষয়শ্রেণী:মার্কিন অর্থোডক্স ইহুদি
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:ইহুদি রসায়নবিদ
বিষয়শ্রেণী:সিটি কলেজ অব নিউ নিউইয়র্কের প্রাক্তন শিক্ষার্থী
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি
বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন ফিলোসফিক্যাল সোসাইটির সদস্য
রামানুজ

**রামানুজ** (১০১৭-১১৩৭) ছিলেন একজন ধর্মতাত্ত্বিক ও দার্শনিক। তিনি **শ্রী রামানুচার্য**, **উপাধ্যায়**, **লক্ষ্মণ মুনি** নামেও পরিচিত। সাধারণভাবে হিন্দুরা তাকে হিন্দু দর্শনের বিশিষ্টাদ্বৈত বেদান্তের প্রধান ব্যাখ্যাদানকারী হিসেবে দেখেন।

বৈষ্ণব আচার্য রামানুজাচার্যের শিষ্য রামানন্দ। যার শিষ্য ছিলেন কবির ও সুরদাস। রামানুজ বেদান্ত‌ দর্শনের উপর ভিত্তি করে তার নতুন দর্শন বিশিষ্টাদ্বৈত বেদান্ত রচনা করেছিলেন। বেদান্ত‌ ছাড়াও রামানুজাচার্য সপ্তম-দশম শতকের মরমী ও ভক্ত আলওয়ার সাধুদের ভক্তি দর্শনের এবং দক্ষিণের পঞ্চরাত্র ঐতিহ্যের ভিত্তি তৈরি করেছিলেন।

রামানুজের বেদান্ত দর্শন বিশিষ্টাদ্বৈত্যবাদ নামে খ্যাত।

## সংক্ষিপ্ত জীবনী
থাম্ব|শ্রীরঙ্গম মন্দির, তামিলনাড়ু, ভারত
রামানুজ ১০১৭ খ্রিস্টাব্দে দক্ষিণ ভারতের তামিলনাড়ুতে জন্মগ্রহণ করেছিলেন। ছোটবেলায় তিনি তার গুরু যাদব প্রকাশের কাছ থেকে বেদ শেখার জন্য কাঞ্চী গিয়েছিলেন। রামানুজাচার্য ছিলেন আলওয়ার সন্ত যমুনাচার্যের প্রধান শিষ্য। গুরুর ইচ্ছানুসারে রামানুজ তিনটি বিশেষ কাজ করার অঙ্গীকার করেছিলেন। তিনি ব্রহ্মসূত্র, বিষ্ণু সহস্রনাম এবং দিব্য প্রবন্ধধামের ভাষ্য রচনা করেছিলেন। তিনি গৃহ ত্যাগ করেন এবং শ্রীরঙ্গমের জ্যোতিরাজ নামে এক সন্ন্যাসীর কাছ থেকে  দীক্ষা নেন।

রামানুজ মহীশূরের শ্রীরঙ্গম থেকে শালিগ্রামম নামক স্থানে চলে এসেছিলেন। রামানুজ সেই অঞ্চলে বারো বছর বৈষ্ণব মত প্রচার করেছিলেন। এর পরে বৈষ্ণব মত প্রচারের জন্য তিনি পুরো ভারত ভ্রমণ করেছিলেন। ১১৩৩ খ্রিস্টাব্দে তিনি  ১২০ বছর পূর্ণ করেন এবং ব্রাহ্মণ হন।

যদিও তিনি বহু গ্রন্থ রচনা করেছিলেন, তবে ব্রহ্মসূত্রের ভাষ্যে রচিত তার দুটি  বই সবচেয়ে বেশি জনপ্রিয় হয়েছিল - শ্রীভাষ্যম এবং বেদান্ত সংগ্রহ।

## স্বতন্ত্র দর্শন
রামানুজাচার্যের দর্শনে শক্তি বা ঈশ্বরের সাথে তিনটি স্তর বিবেচনা করা হয়েছে - ব্রহ্ম অর্থাৎ ঈশ্বর, চিত অর্থাৎ আত্মা এবং প্রাকৃত অর্থাৎ প্রকৃতি।

প্রকৃতপক্ষে, এই মন ব্রহ্ম বা ঈশ্বরের, অর্থাৎ আত্মা এবং অতীত থেকে পৃথক নয়। যা ব্রহ্ম বা ঈশ্বরের প্রকৃতি। তবে এগুলি  ব্রহ্মের দুটি রূপ এবং ব্রহ্ম বা ঈশ্বরের উপর নির্ভরশীল। প্রকৃতপক্ষে, এটি রামানুচার্যের বিশিষ্টাদ্বৈত বেদান্তের মূলনীতি।

দেহ ও আত্মা পৃথক নয়। দেহ নিজের উদ্দেশ্য সাধনের জন্য যেমন কাজ করে, তেমনি ব্রহ্ম বা ঈশ্বর ব্যতীত মন এবং অমোঘ উপাদানগুলির অস্তিত্বও নেই। এগুলি ব্রহ্ম বা ঈশ্বরের দেহ এবং ব্রহ্ম বা ঈশ্বর তাদের আত্মার মতো।

## ভক্তি
রামানুজের মতে ভক্তির অর্থ আরাধনা বা কীর্তন-ভজন নয় বরং ঈশ্বরের ধ্যান করা বা প্রার্থনা করা। সামাজিক দৃষ্টিকোণ থেকে রামানুচার্য ভক্তিকে বর্ণ ও শ্রেণি থেকে পৃথক এবং সকলের পক্ষে সম্ভব বলে বিবেচনা করেছিলেন।
## তথ্যসূত্র

বিষয়শ্রেণী:বৈষ্ণবধর্ম
বিষয়শ্রেণী:তামিল হিন্দু সাধু
বিষয়শ্রেণী:হিন্দু সংস্কারক
বিষয়শ্রেণী:১০১০-এর দশকে জন্ম
বিষয়শ্রেণী:১১৩৭-এ মৃত্যু
বিষয়শ্রেণী:ভারতীয় বৈষ্ণব
বিষয়শ্রেণী:ভারতীয় শতবর্ষী ব্যক্তি
বিষয়শ্রেণী:কাঞ্চীপুরম জেলার ব্যক্তি
বিষয়শ্রেণী:বেদান্ত
বিষয়শ্রেণী:বৈষ্ণব সাধু
বিষয়শ্রেণী:মধ্যযুগীয় হিন্দু ধর্মগুরু
বিষয়শ্রেণী:প্রাচীন ভারতীয় দার্শনিক
বিষয়শ্রেণী:ভারতীয় হিন্দু আধ্যাত্মিক শিক্ষক
বিষয়শ্রেণী:ব্রাহ্মণ
বিষয়শ্রেণী:বৈষম্যের বিরুদ্ধে আন্দোলনকারী ব্রাহ্মণ
বিষয়শ্রেণী:১১শ শতাব্দীর ভারতীয় দার্শনিক
জেমস হোয়াইট ব্ল্যাক

**জেমস হোয়াইট ব্ল্যাক** (১৪ জুন ১৯২৪ – ২২ মার্চ ২০১০) ছিলেন একজন স্কটিশ ডাক্তার এবং ওষুধবিদ। তিনি গ্লাসগো বিশ্ববিদ্যালয়ে ফিজিওলজি বিভাগ প্রতিষ্ঠা করেন।

## জীবনী
তিনি সেন্ট অ্যান্ড্রুজ বিশ্ববিদ্যালয়ে চিকিৎসাবিজ্ঞানে পড়াশোনা করেন। ১৯৭৩ সালে তিনি ইউনিভার্সিটি কলেজ লন্ডনের ফার্মাকোলজি বিভাগের অধ্যাপক নিযুক্ত হন।

## সম্মাননা
১৯৭৬ সালে তিনি রয়েল সোসাইটির ফেলো নির্বাচিত হন। ১৯৮১ সালে তিনি নাইট ব্যাচেলর উপাধিতে ভূষিত হন। ২০০০ সালে তিনি অর্ডার অব মেরিটে ভূষিত হন।

## তথ্যসূত্র

বিষয়শ্রেণী:১৯২৪-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:স্কটল্যান্ডীয় ডাক্তার
বিষয়শ্রেণী:স্কটীয় উদ্ভাবক
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:কিংস কলেজ লন্ডনের শিক্ষক
বিষয়শ্রেণী:ইউনিভার্সিটি কলেজ লন্ডনের শিক্ষক
বিষয়শ্রেণী:চিকিৎসাবিজ্ঞানে ওল্ফ পুরস্কার বিজয়ী
বিষয়শ্রেণী:ডান্ডি বিশ্ববিদ্যালয়ের আচার্য
বিষয়শ্রেণী:রয়েল সোসাইটির সভ্য
বিষয়শ্রেণী:রয়েল সোসাইটি অব এডিনবার্গের সভ্য
বিষয়শ্রেণী:নাইটস ব্যাচেলর
বিষয়শ্রেণী:রয়েল পদক বিজয়ী
বিষয়শ্রেণী:স্কটীয় নোবেল বিজয়ী
বিষয়শ্রেণী:ব্রিটিশ নোবেল বিজয়ী
বিষয়শ্রেণী:ইংল্যান্ডে ক্যান্সারে মৃত্যু
বিষয়শ্রেণী:স্কটিশ ঔষধবিজ্ঞানী
বিষয়শ্রেণী:গ্লাসগো_বিশ্ববিদ্যালয়ের_শিক্ষায়তনিক
তুকারাম

**তুকারাম** (১৬০৮-১৬৪৫) ছিলেন একজন বিশিষ্ট সন্ত এবং আধ্যাত্মিক কবি। তাকে গৌরবসূচক **সন্ত তুকারাম**, **ভক্ত তুকারাম**, **মহারাজ তুকারাম**, **তুকুবা'' ও **তুকুবারায়া'' নামেও ডাকা হত। তুকারাম ভারতের মহারাষ্ট্রের পুনের নিকটে দেহু শহরে জন্মগ্রহণ করেন ও তার জীবনের অধিকাংশ সময় অতিবাহিত করেন। তুকারাম তার অভঙ্গ নামক ভক্তিমূলক কবিতা ও কীর্তন গানের জন্য সর্বাধিক পরিচিত।

## তথ্যসূত্র

### গ্রন্থপঞ্জী
* 
* 
* "Tryambak Shankar Shejwalkar Nivadak Lekhsangrah" by T S Shejwalkar (collection- H V Mote, Introduction- G D Khanolkar)

## বহিঃসংযোগ

* Vittoba temple, Pandaripur, Maharastra

বিষয়শ্রেণী:ভারতীয় কবি
বিষয়শ্রেণী:ভারতীয় হিন্দু ধর্মীয় নেতা
বিষয়শ্রেণী:মহারাষ্ট্রের কবি
বিষয়শ্রেণী:মারাঠি কবি
বিষয়শ্রেণী:মারাঠি ভাষার লেখক
বিষয়শ্রেণী:বারকরী
বিষয়শ্রেণী:১৫৭৭-এ জন্ম
বিষয়শ্রেণী:১৬৫০-এ মৃত্যু
বিষয়শ্রেণী:বৈষ্ণব সাধু
বিষয়শ্রেণী:মারাঠি হিন্দু সাধু
বিষয়শ্রেণী:১৭শ শতাব্দীর হিন্দু ধর্মগুরু